Hrvatski sabor
20040708

To je moguće postići na način propisan odredbama članka 4. kojima se ovlašćuje ministar na poduzimanje potrebnih mjera za provođenje ovog Zakona. U dosadašnjoj praksi uočeno je da najveći broj građevina grade građani. Većinom su to obiteljske kuće jednostavno građene izgradnjom koje građani rješavaju svoje stambena pitanja. Većina građana ne pozna postupak ishođenja dozvola za izgradnju građevina niti je upoznata da bi za njih taj posao mogao obaviti ovlašteni inžinjer arhitektura uz odgovarajuću naknadu. Pored toga građani i drugi investitori u postupku ishođenja dozvole za gradnj imaju teškoća koje su posljedica dugotrajnog prikupljanja raznih potvrda, mišljenja i o usklađenosti glavnog ili idejnog projekta sa odredbama posebnih zakona koji sami moraju pribavljati, stoga je neophodno povećati odgovornost svih osoba registriranih za djelatnost projektiranja. Predlagač Zakona je to i učinio na način da je člankom 16. ovoga zakona osigurao veću zaštitu prava investitora uvodeći solidarnu odgovornost pravnih i fizičkih osoba registriranih za djelatnost projektiranja i nadzora. Što do sada nije bio slučaj. Odgovarali su samo inžinjeri, a pravnim osobama ono što se kaže nisu bile zakonom obavezne odgovarati za postupke svojih ljudi.